cyanic-selkie/wikianc huggingface dataset:
Ֆլորենս Օստրել
Կարիերա
1939 թվականին վերադարձել է Բեռլին և Երկրորդ համաշխարհային պատերազմի վաղ շրջանում հանդես եկել բարեգործական համերգներով։ 1940 թվականին հիվանդության պատճառով հրաժարվել է բեմից և 1946 թվականին վերադարձել Ավստրալիա։ Ունեցվածքի մեծ մասը ոչնչացվել էր հրդեհի ժամանակ։ Ձայնագրություններից ստացվող հոնորարները նույնպես նվազել էին, և եկամտի կարիք ունենալով՝ սկսել է երգեցողություն դասվանդել Նյուքասլի կոնսերվատորիայում 1954 թվականից մինչև 1959 թվականին հանգստի անցնելը։
Մահ
Հանգստի անցնելուց հետո հարցազրույցներ է տվել մի քանի լրագրերի։ Վախճանվել է ցերբերովասկուլյար (գլխուղեղային անոթների) հիվանդությունից 1968 թվականի մայիսի 15-ին Նյուքասլ քաղաքի Մեյֆիլդ արվարձանում գտնվող տարեցների համար նախատեսված եկեղեցական տանը ։ Համարվում է ավստրալիական ծագմամբ լավագույն դրամատիկ սոպրանոն, որը հաստատում են նրա՝ արդեն CD տարբերակով առկա ձայնագրությունները։
Արտաքին հղումներ
Կատեգորիա:1892 ծնունդներ Կատեգորիա:1968 մահեր Կատեգորիա:20-րդ դարի օպերային երգչուհիներ
Ուոլտեր Նորման Հևորթ
Հևորթ Ուոլտեր Նորման (Sir Walter Norman Haworth, ), անգլիացի քիմիկոս օրգանիկ և կենսաքիմիկոս։ Լոնդոնի թագավորական ընկերության անդամ (1928 թվական)։
Կենսագրություն
Ավարտել է Գյոթինգենի համալսարանը (փիլիսոփայության դոկտոր, 1910 թվական), 1911 թվականին՝ Մանչեսթրի համալսարանում գիտությունների դոկտոր։ Սանտ Անդրուսի (1912 թվականներից), Բիրմինհեմի (1925—1948 թվականներ) համալսարանների և Նյուքասլի Արմսթրոնգ քոլեջի (1920 թվական) պրոֆեսոր։ Հիմնական աշխատանքները վերաբերում են ածխաջրերի քիմիային։ Ուսումնասիրել է բազմաթիվ շաքարների (ածիկաշաքարի, կաթնաշաքարի, օսլայի, թաղանթանյութի են) հատկությունները և որոշել դրանց կառուցվածքը։ Կատարելագործել է շաքարների անվանակարգումը։ Առաջիններից է, որ իրականացրել է (1933 թվականին) ասկորբինաթթվի (վիտամին C) սինթեզը։ Գիտության մեջ մտցրել է կոնֆորմացիա տերմինը։ Նոբելյան մրցանակի դափնեկիր (1937 թվական, Կառերի հետ) է։
Ծանոթագրություններ
Կատեգորիա:Անգլիացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի նոբելյան մրցանակակիրներ Կատեգորիա:Անգլիացի կենսաքիմիկոսներ Կատեգորիա:Գիտությունների դոկտորներ Կատեգորիա:Մանչեսթերի համալսարանի շրջանավարտներ Կատեգորիա:Գյոթինգենի համալսարանի շրջանավարտներ
Հաշվողական մեքենա
Հաշվողական մեքենա, ինֆորմացիայի ալգորիթմական մշակման և հաշվարկման պրոցեսի մեքենայացման համար նախատեսված սարք կամ սարքերի համախումբ։ հաշվողական մեքենաները լինում են մեխանիկական, պնևմատիկ, օպտիկական, հիդրավլիկական, էլեկտրական, էլեկտրոնային կամ համակցված։ Հաշվողական մեքենաներն ըստ ինֆորմացիայի ներկայացման ձևի բաժանվում են երեք տիպի, անընդհատ գործողության կամ անալոգային (ինֆորմացիան ներկայացվում է որոշակի ֆիզիկական մեծությունների օգնությամբ, օրինակ, թափանիվի պտտման անկյան, էլեկտրական հոսանքի ուժի ևն), թվանշանային (ԹՀՄ, ինֆորմացիան ներկայացվում է թվանշանների վերջավոր հաջորդականության տեսքով), հիբրիդային (ինֆորմացիայի ներկայացման երկու ձևերն էլ օգտագործվում են)։ Գիտության և ժողովրդական տնտեսության բազմաթիվ բնագավառներում լայն տարածում են ստացել էլեկտրոնային ԹՀՄ-ները։
Թվերի և թվանշանների միջոցով ներկայացված (կոդավորված) ինֆորմացիայի հետ գործողություններ կատարող մեքենան կոչվում է՝ թվանշային հաշվողական մեքենա(ԹՀՄ)։
Պատմություն
Թվանշային հաշվարկողական մեքենայի զարգացման պատմությունը բաժանվում է երեք փուլի. 1. Մեխանիկական թվանշային հաշվողական մեքենաներ (XVII դարի սկիզբ), 2. էլեկտրամեխանիկական թվանշային հաշվողական մեքենաներ (XIX դարի վերջ), 3. էլեկտրոնային թվանշային հաշվողական մեքենաներ (սկսած XX դարի 50-ական թվականներից)։ Մեխանիկական թվանշային հաշվողական մեքենաների վերաբերյալ առաջին լուրջ աշխատանքը կատարել է ֆրանսիացի ֆիզիկոս Բլեզ Պասկալը (1641)։ Պասկալի սարքի հիմնական մասերն էին թվանիվները, որոնց վրա միմյանցից հավասարահեռ նշված էին 0-ից 9 թվանշանները։ Մի քանի կողք կողքի դրված թվանիվների միջոցով կազմվում էր թիվը։ Երկու խումբ թվանիվների օգնությամբ գրվում էին գումարվելիք երկու թվերը։ Այնուհետև լիսեռի մեկ պտույտով I խումբ թվանիվները պտտեցնում էին մյուս խմբի համապատասխան թվանիվները և II խումբ թվանիվների վրա ստացվում էր այդ երկու թվերի գումարը։ Այս սարքով բազմապատկման գործողություն կատարելն անհնար էր, քանի որ թվանիվների 2 խումբն էլ իրար նկատմամբ միացված էին անշարժ։ 10-ով բազմապատկել, որ փաստորեն նշանակում է թվանիվների մի խումբը մյուսի նկատմամբ տեղափոխել մեկ կարգով, հնարավոր չէր։ Այդ թերությունը վերացրեց Գոթֆրիդ Լայբնիցը (1673), որի ստեղծած սարքը՝ արիֆմոմետրը, արդեն կարողանում էր թիվը 10-ի աստիճաններով բազմապատկել։ Լայբնիցի արիֆմոմետրը օգտագործվում էր շուրջ 200 տարի, սակայն լայն կիրառություն չէր գտնում կառուցվածքային թերությունների և անբավարար հուսալիության պատճառով։
Առաջին անգամ լրիվ ավտոմատացված արիֆմոմետր՝ էլեկտրամեխանիկական թվանշային հաշվողական մեքենա կառուցել է ռուս մաթեմատիկոս Պաֆնուտի Լվովիչ Չեբիշևը (սկզբում՝ գումարիչ սարք, 1878, ապա՝ բազմապատկիչ, 1883)։ Բոլոր այս մեքենաներում գործողությունից առաջ պահանջվում էր թվերը ձեռքով տեղադրել համապատասխան թվանիվների վրա, մի հանգամանք, որը էապես խոչընդոտում էր այդ մեքենաների արդյունավետության բարձրացմանը։ Այդ թերությունը վերաց նելու առաջին քայլը կատարվեց XIX—XX դարերի սահմանագլխին, երբ ստեղծվեցին առաջին հաշվիչ ծակոտաքարտային մեքենաները, որոնցում գործողության համար անհրաժեշտ թվերը մեքենա էին մուծվում ծոկոտաքարտերի օգնությամբ։ Այս կարևոր գյուտը դեռևս 1830-ական թվականներին արել էր Քեմբրիջի համալսարանի պրոֆեսոր Օ. Բեբբիջը։ Նա առաջարկել է նոր տիպի թվանշային հաշվողական մեքենայի նախագիծ, որտեղ նախատեսված էր խնդրի լուծման ամբողջ պրոցեսի ավտոմատացում։ Այդ նախագծում ծակոտաքարտերը կրելու էին ոչ միայն նախնական տվյալները, այլև մեքենայի աշխատանքի ծրագիրը։ Հետագայում, 1940-ական թթ., այդ նախագծի մանրակրկիտ ուսումնասիրությունը ցույց տվեց, որ նրանում նախատեսված էին այն բոլոր տրամաբանական մանրամասնությունները, որոնք անհրաժեշտաբար մտան առաջին լրիվ ավտոմատ թվանշային հաշվողական մեքենաների կառուցվածքի մեջ։ Մակայն Չարլզ Բեբբիջի նախագծի մտահղացումները շատ էին առաջ անցել ժամանակի տեխնիկայի մակարդակից, ուստի դրանք հնարավոր դարձավ իրագործել միայն մոտ 100 տարի անց, երբ տեխնիկան բավականաչափ զարգացավ։
Առաջին էլեկտրոնային թվանշային հաշվողական մեքենայի (ԷԹՀՄ) նախագիծը 1939-ին կազմել է (կառուցումը մնացել է անավարտ) ազգությամբ բուլղարացի ամերիկյան գիտնական Ջ. Աթանասովը։ 1941-ին գերմանացի ինժեներ Կ. Ցյուզեն կառուցել է առաջին ունիվերսալ տեխնիկան բավականաչափավտոմատ թվանշային հաշվողական մեքենա («Ց-3»)։
Կատեգորիա:Համակարգիչներ
Բրյանսկի մարզային պատանի հանդիսատեսի թատրոն
Թատրոնի շենք
Թատրոնի շենքը կառուցվել է 1960 թվականին ուշ կլասիցիզմի ոճով։ Ի սկզբանե թատրոնի համար նախատեսված էր Պիոներների և դպրոցականների տան շենքը (այժմ` Յու. Ա. Գագարինի անվան մանկապատանեկան ստեղծագործական պալատ), այդ պատճառով էլ նախագծի հիմքում ընտրվել է Րյազանում գտնվող նմանատիպ շենք` փոփոխված ըստ տեղային պայմանների ։ Շենքը գտնվում է Բրյանսկ քաղաքի կենտրոնում։ Ճակատային մասը նայում է Գորկու փողոցին, իսկ ետնամասից ելք կա դեպի Սուդոկ ձորակ, որը քաղաքի պատմական կենտրոնը բաժանում է երկու մասի։ 1970 թվականին թատրոնի շենքի դիմաց տեղադրվել են Լենինի և Գորկու արձանները, որոնք տեղական վարչակազմի որոշմամբ ճանաչվել են որպես շրջանային նշանակության մշակութային ժառանգության օբյեկտներ ։ 1980 թվականին թատրոնի բացումից առաջ շենքում վերանորոգում է անցկացվել ։
Թատրոնն այսօր
Այսօր թատրոնի խաղացանկում կա 29 բեմադրություն։ Արդեն շատ վաղուց թատրոնն զբաղվում է համերգային գործունեությամբ։ Ամեն տարի ՊՀԹ-ն իրականցնում է, այսպես կոչված, «փոքր ելությների» ծրագիր Բրյանսկի մարզի ծայրամասային բնակիչների համար, այդ թվում և, Չեռնոբիլի ատոմակայանի վթարից առավել տուժած հարավ-արևմտյան գոտիներում։ Իսկ ամառային թատերաշրջանի ավարտին թատրոնը հյուրախաղեր է ունենում Ռուսաստանի տարբեր քաղաքներում և հարևան երկրներում ։ Թատրոնը նաև մասնակցում է բարեգործական միջոցառումների։ Պարբերաբար անց են կացվում անվճար ցուցադրություններ քաղաքի կարիքավոր բնակիչների, հաշմանդամ երեխաների, բազմանդամ ընտանիքների երեխաների և անգամ Բրյանսկի մարզի անչափահասների գաղութի համար։
ՊՀԹ-ը Բրյանսկում անցկացվող «Սլավոնական թատերական հանդիպումներ» փառատոնի մշտական մասնակիցն է, իսկ թատրոնի դերասաններն այս փառատոնի դափնեկիրներ են։ Թատրոնն ունի Վորոնեժում կայացած «Մանկապատանեկան թատրոն, 21-րդ դար» 2-րդ միջազգային փառատոնի դիպլոմ, մասնակցել է «Պատանեկության շեմին» 3-րդ համառուսական փառատոնին Րյազանում ։
Բեմի տեխնիկական տվյալներ
Բեմի հիմնական տեխնիկական տվյալներն են.
Թատրոնի ժամանակակից կազմ
Թատերախմբի ամբողջական կազմին և խաղացանկային օրացույցին կարելի է ծանոթանալ թատրոնի պաշտանական կայքում ։
Ծանոթագրություններ
Կատեգորիա:Ռուսաստանի թատրոններ
Մոնտեկորվինո Ռովելլա
Մոնտեկորվինո Ռովելլա (Montecorvino Rovella), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 11 558 մարդ, բնակչության խտությունը կազմում է 275 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 84096, հեռախոսային կոդ՝ 089։
Ռոնալդո Անդիա
Ռոնալդո Պաոլո Անդիա Ուկալմանա (Ronaldo Paolo Andía Uculmana, ), պերուացի ֆուտբոլիստ, Սպորտ Ուանկայո թիմի կիսապաշտպան։
Մոնտեկորվինո Ռովելլա
Ծանոթագրություններ
Կատեգորիա:Իտալիայի բնակավայրեր
Ռոնալդո Անդիա
Ակումբային կարիերա
Անդիան Սպորտ Ուանկայո ակումբի սան է։ 2016 թվականի Մայիսի 18-ին Կաղամարկիի դեմ խաղում նա նշեց նորամուտը պերուի պրիմեր լիգայում, տասնյոթ տարեկան հասակում ։ 2017 թվականի նոյեմբերի 17-ին Ունիվերսիդադ Սան Մարտինի դեմ խաղում Ռոնալդոն խփեց իր առաջին գոլը ։
Միջազգային կարիերա
2017 թվականին Անդիան մասնակցել է Հարավային Ամերիկայի երիտասարդական առաջնությանը Էկվադորում։ Մրցաշարում նա խաղացել է Արգենտինայի, Վենեսուելայի և Ուրուգվայի դեմ խաղերում։
Արտաքին հղումներ
Կատեգորիա:Պերուացի ֆուտբոլիստներ
Դյորդ Հևեշի
Հևեշի Դյորդ (Hevesy György, Georg Karl von Hevesy, ), հունգար քիմիկոս։ Բացահայտել է հաֆնիումը ։
Կենսագրություն
Հունգարիայի Գիտությունների ակադեմիայի պատվավոր ակադեմիկոս, Լոնդոնի թագավորական ընկերության արտասահմանյան անդամ (1939)։
1922 թ. (Կոստերի հետ) հայտնաբերել է հաֆնիումը, 1913 թ. (Պանետի հետ) առաջարկել իզոտոպային ինդիկատորների մեթոդը և առաջինը կիրառել այն կենսաբանական հետազոտություններում։ 1936 թ. հունգար քիմիկոս Լեիի հետ առաջինն է կիրառել ակտիվացման վերլուծությունը։
Արտաքին հղումներ
Կատեգորիա:Հունգարացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Բուդապեշտի համալսարանի շրջանավարտներ Կատեգորիա:Ստոկհոլմի համալսարանի շրջանավարտներ Կատեգորիա:Հրեա նոբելյան մրցանակակիրներ Կատեգորիա:Մանչեսթերի համալսարանի շրջանավարտներ
Օֆելյա
Օֆելյա, Ուիլյամ Շեքսպիրի «Համլետ» ողբերգության գլխավոր հերոսուհին է։ Նա Դանիայի երիտասարդ պալատական է՝ Պոլոնիուսի դուստրը՝ Լաերտի քույրն ու Արքայազն Համլետի ապագա կինը։ Նա ողբերգության երկու կին կերպարներից մեկն է։
Սյուժեն
Երբ ողբերգության մեջ Օֆելյան առաջին անգամ խոսում է, նա իր եղբոր հետ է, ով մեկնում է Ֆրանսիա։ Լաերտը զգուշացնում է նրան, որ Համլետը՝ Դանեմարքայի գահի ժառանգորդն ազատ չէ իր կնոջ ընտրության մեջ։ Օֆելյայի հայրը՝ Պոլոնիուսը, ով մտնում է Լաերտի հեռանալու ժամանակ, նույնպես արգելում է հետապնդել այդ միտքը, քանի որ Պոլոնիուսը վախում է, որ Համլետը նրա վերաբերյալ լուրջ չէ մտադրված։
Երբ մյուս անգամ Օֆելյան հայտնվում է, նա պատմում է Պոլոնիուսին, թե ինչպես է Համլետը ճմրթված հագուստով ու դիվային դեմքի արտահայտությամբ շտապ մտել իր սենյակ։ Նա միայն նայել է Օֆելյային, երեք անգամ գլխով թափահարել և նույնսիկ մեկ բառ չի ասել։ Հիմնվելով Օֆելյայի ասածի վրա, Պոլոնիուսն եզրակացնում է, որ սխալ էր Օֆելյային արգելել Համլետին տեսնել, և որ Համլետը խելագարի նման սիրահարված է Օֆելյային։ Պոլոնիուսը միանգամից որոշում է գնալ Կլավդիոսի ՝ Դանեմարքայի թագավորի և Համելտի հորեղբոր ու խորթ հոր մոտ և պատմել պատահածի մասին։ Ապա Պոլոնիուսն առաջարկում է Կլավդիոսին թաքնվել գոբելենի ետևում ՝ Օֆելյայի և Համլետի խոսակցության ժամանակ, երբ Համլետը տեղյակ չէ, որ նրանց հետևում են։ Քանի որ Պոլոնիուսն արդեն համոզված է, որ Համլետը սիրահարված է Օֆելյային, նա կարծում է, որ Համլետը կարտահայտի դստեր հանդեպ իր սերը։ Կլավդիոսը համաձայնվում է իրագործել պլանը։
Պլանը հանգեցնում է նրան, ինչը հաճախ կոչվում է «Կուսանոցի Տեսարան»։ Պոլոնիուսը հրամայում է Օֆելյային կանգնել դղյակի նախասենյակում, մինչդեռ նա և Կլավդիոսը կթաքնվեն։ Համլետն այս անգամ մտնում է սենյակ լիովին ուրիշ պահվածքով և արտասանում է իր «Լինել, թե ՞ չլինել» հայտնի մենախոսությունը։ Համլետը մոտենում է Օֆելյայի հետ խոսելու ՝ ասելով․ «Մտի՛ր կուսանոց»։ Համլետը հարցնում է Օֆելյային, թե ուր է նրա հայրը և նա խաբում է նրան՝ ասելով, որ իր հայրը, հավանաբար, տանն է։ Համլետը գլխի է ընկնում, որ նրանց հետևում են։ Նա հայտարարում է․ « Նրանք, որ արդեն ամուսնացած են, բացի մեկից, թող ապրեն, մյուսները թող մնան ինչպես կան։ Մտի՛ր կուսանոց» և հեռանում է։ Օֆելիան, շփոթված ու սրտաբեկ, համոզված է, որ Համլետը խենթացել է։ Նա գիտի, որ մեղավորը հենց ինքն է, քանի որ իր խաբեությամբ կոտրել է Համլետին։ Նա այն կինն էր, ում Համլետը սիրել էր ու համարել էր վստահելի ընկեր, իսկ նա խաբել էր նրան։ Համելտի մոլեգնությունից հետո, Օֆելյան արտասանում է իր «Ինչ ազնիվ հոգի փչացավ այսպես» մենախոսությունը։ Մյուս անգամ Օֆելյան հայտնվում է «Մկան Թակարդ» պիեսում, որը Համլետը կազմակերպել էր, որպեսզի ապացուցեր որ Կլաուդիուսն է սպանել Համլետ Արքային։ Համլետը նստում է Օֆելյայի հետ, ինչն ունենում է ավելի ինտիմ բնույթի ենթատեքստ, ապա նա պնդում է, որ կնոջ սերը կարճաժամկետ է։
Ավելի ուշ՝ այդ գիշեր ՝ պիեսից հետո, Համլետը սպանում է Պոլոնիուսին Համլետի և նրա մոր՝ թագուհի Գերտրուդայի միջև գաղտնի հանդիպման ժամանակ։ Հոր մահից հետո Օֆելյան խենթանում է, ինչն մյուս կերպարները բացատրում են հոր մահվան վշտով։ Նա խոսում է հանելուկներով, հանգերով ու երգում է խենթ ու անպարկեշտ երգեր, որոնք մահի ու կուսությունը կորցրած մի օրիորդի մասին էին։ Օֆելյան հեռանում է՝ բոլորին բարի գիշեր հայտնելով։
Վերջին անգամ Օֆելյան հայտնվում է ողբերգության մեջ, երբ Լաերտը գալիս է դղյակ, որպեսզի Կլավդիոսին մարտահրավեր նետի իր հոր՝ Պոլոնիուսի մահվան համար։ Օֆելյան շարունակում է երգեր երգել և բաժանել ծաղիկներ՝ բացատրելով նրանց խորհրդանշական իմաստները՝ չնայած նրան, որ դրանք տարբերվում են։ Միակ բույսը, որը Շեքսպիրն ընծայում է Օֆելյային փեգենան է․ « ․․․ահա Ձեզ փեգենա։ Ինձ համար էլ մի քիչ կա։ «Կիրակնօրյա թողության խոտ» էլ կարող ենք կոչել, բայց դուք Ձերը տարբեր նշանակությամբ պետք է կրեք»։ Փեգենան հայտնի է իր խորհրդանշական իմաստի՝ զղջման համար, սակայն բույսը նաև օգտագործվում է ցավը, կապտուկները ապաքինելու համար և ունի անպտղության հատկություններ : Չորրորդ գործողության յոթերորդ տեսարանում Թագուհի Գերտրուդան հայտնում է, որ Օֆելյան բարձրացել է ուռենու ծառը («Մի ուռենի կա, որ մի գետակի ափին է բուսել») և ճյուղը պոկվել է ՝ գցելով Օֆելյային գետակը, որտեղ նա խեղդվել է։ Գերտրուդան ասում է, որ Օֆելյան հայնտվել էր «որպես մի էակ վտանգին անգետ»։ Գերտրուդայի հայտնումն Օֆելյայի մահվան մասին ներբողվում է, ինչպես ամենապոետիկ մահվան հայտարարումը գրականության մեջ :
Ապա, գերեզմանատանը քահանան պնդում է, որ Օֆելյան պետք է որ ինքնասպան եղած լինի ։ Լաերտը՝ քահանայի խոսքերից կատաղած, պատասխանում է նրան ՝ ասելով, որ Օֆելյան դրախտում պաշտոնակատար հրեշտակ կլինի, մինչդեռ ինքը ներքևում ՝ դժոխքում գոռոց կհանի։
Օֆելյայի հուղարկավորության ժամանակ, Թագուհի Գերտրուդան Օֆելյայի գերեզմանին ծաղիկներ է դնում («Անուշներ անուշին, օ՚, գնաս բարով») և ասում, որ նա ցանկանում էր Օֆելյային դառնալ Համլետի կինը (հակասելով Լաերտի զգուշացումներին առաջին գործողություննում)։ Լաերտը թռնում է Օֆելյայի գերեզմանի փոսը՝ խնդրելով գերեզմանափորին սպասել, մինչ նա վերջին անգամ կպահի քրոջն իր ձեռքերում և հայտարարում է, թե որքան է սիրում նրան։ Համլետը մարտահրավերի է նետում Լաերտին և պնդում է, որ սիրել է Օֆելյային ավելի քան «քառասուն հազար» եղբայրները կարող էին։ Հուղարկավորության տեսարանից հետո Օֆելյան այլևս չի հիշատակվում։
Արվեստում
Օֆելյան հաճախ քննարկվող թեմա է արվեստում, սովորաբար ռոմանտիզմում կամ դասականապաշտության մեջ, ինչպես ցույց է տրված այս էջում․
Արտաքին հղումներ
Կատեգորիա:Չվավերացված պնդումներով հոդվածներ Կատեգորիա:Հորինված ինքնասպաններ
Հևոց
Հևոց, շնչառության հաճախականության և խորության խանգարում, ուղեկցվում է օդի անբավարարության զգացումով։ Սրտի հիվանդությունների ժամանակ հևոց առաջանում է ֆիզիկական ծանրաբեռնվածության, նաև հանգստի ընթացքում (հատկապես հորիզոնական դրությունում), որի հետևանքով հիվանդն ընդունում է հարկադրական նստած դիրք (օրթոպնոե)։ Սուր հևոցի նոպան (հաճախ գիշերային) առավելապես կրծքային հեղձուկի ախտանշան է։ Այս դեպքում հևոցը կրում է ինսպիրատոր բնույթ (դժվարացած է ներշնչումը)։ Էքսպիրատոր հևոցը (դժվարացած արտաշնչումը) առաջանում է մանր բրոնխների և բրոնխիոլների լուսանցքի նեղացման կամ թոքի հյուսվածքի առաձգականության կորստի դեպքերում։ Ուղեղային հևոցը զարգանում է շնչառական կենտրոնի անմիջական գրգռումից՝ ուռուցքների և արյունազեղումների հետևանքով։
Հևոցը լինում է օբյեկտիվ և սուբյեկտիվ։Օբյեկտիվ հևոցը բնորոշվում է շնչառական հաճախականության փոփոխությամբ, խորությամբ, ռիթմով, ներշնչման և արտաշնչման տևողությամբ և փուլերի փոփոխությամբ։Ներշնչման խանգարումը կոչվում է ինսպիրատոր, իսկ արտաշնչման խանգարումը` էքսպիրատոր և տարբերում ենք խառը տիպի հևոց։Հևոցի ծանր ձևը ասֆիքսիան է, որը լինում է թոքերի այտուցի, թոքերի այլ պաթոլոգիաների ժամանակ։Եթե ասֆիքիսիան նոպայաձև է, կոչվում է ասթմա։Տարբերում ենք բրոնխային և սրտային ասթմա։Բրոնխային ասթմայի դեպքում ասֆիքսիան առաջանում է մանր բրոնխների սպազմից և ուղեկցվում է երկարատև, աղմկոտ արտաշնչումով։Սրտային ասթման առաջանում է սրտի ձախ կեսի կծկողականության թուլացման դեպքում, ստեղծելով թոքերի այտուց և ներշնչման խանգարում։
Կատեգորիա:Մարդկային հիվանդության ախտանիշներ
Վալագինա
Վալագինա (Валагина), գետ Կամչատկա թերակղզի՝ Ռուսաստանում։ Գետի երկարությունը 30 կմ է։ Թափվում է Սևա գետի աջ ափին՝ 10 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Մեժհովո (գմինա)
Բրոյցե (Wierzchowo) գյուղական համայնք (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 229,19 կմ² տարածք։ Բնակչությունը հասնում է 4.388 մարդու (2013 թվականի տվյալներով) ։
Ֆլորեստան I (Մոնակոյի միապետ)
Կյանք և կառավարում
Ֆլորեստանը երբեք էլ պատրաստ չի եղել վերցնելու իր վրա իշխանի դերը։ Նա եղել է թատրոնի դերասան, որտեղ էլ հանդիպել է իր ապագա կնոջ` դերասանուհի Մարիա Կառոլինայի հետ։ Ամուսնությունը տեղի ունեցավ 1816 թվականին։ Որոշ ժամանակ նա կարողացավ հաղթահարել դժվարին տնտեսական իրավիճակը, որը բխում էր Մոնակոյի նոր դիրքից, որպես հովանավոր։
Ծանոթագրություններ
Կատեգորիա:Կաթոլիկ միապետներ
Նոչերա Սուպերիորե
Նոչերա Սուպերիորե (Nocera Superiore), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 23837 մարդ, բնակչության խտությունը կազմում է 1542,30 մարդ/կմ²։ Զբաղեցնում է 14.71 կմ² մակերես։ Փոստային ինդեքս՝ 84015, հեռախոսային կոդ՝ 081։ Բնակավայրի հովանավորնէ սուրբ Սան Կիրոն։ Քաղաքի տոնը նշվում է հունվարի 31-ին։
Ծանոթագրություններ
Կատեգորիա:Իտալիայի բնակավայրեր
Ճիճվաթափություն
Ճիճվաթափություն, դևհևլմին-թիզացիա, դեվասաացիայի բաժին, բուժկանխարգելիչ միջոցառումների համալիր, որի նպատակն է բնակչության և կենդանիների առողջացումը՝ ճիճվային հիվանդություններից։
Տերմինն առաջարկել է ակադեմիկոս Կ․ Սկրյաբինը, 1925 թվականին։ ճիճվաթափությունը կատարվում է բուժիչ (հիվանդության բռնկումների ժամանակ) և կանխարգելիչ (պլանային կարգով) նպատակով։
Հիմնականում կիրառվում է ասկարիդոզի, էնտերոբիոզի, տրիխոցեֆալոզի, հիմենոլեպիդոզի, օպիսթորխոզի, անկիլոստոմիդոզի, դիֆիլոբոթրիոզի, էխինոկոկոզի դեպքում։
Կատեգորիա:Բուժում
Մուստանգ
Մուստանգ (անգլերեն), վայրիացած տնային ձի։ Մուստանգը  տարածված էր Հյուսիսային և Հարավային Ամերիկաների տափաստաններում։ Այն անցյալում որսի օբյեկտ էր (միս, կաշի)։ Գրեթե ոչնչացվել է։
Պատմությունը
Մուստանգը ծագում է XVI դարում Եվրոպայից բերված տնային ձիուց։ Ձիերից շատերը տարբեր պատճառներով փախչում էին մարդկանցից, որոշները մարտում կորցնելով հեծյալին՝ վայրիանում։ Սիու հնդկացիներն առաջին անգամ տեսնելով ձիուն, չհասկացան, թե դա ինչ կենդանի է և դրան անվանեցին «մեծ շուն»,սակայն ավելի ուշ հասկացան,որ այն արագավազ և հավատարիմ կենդանի է։
XIX դարում վայրիացած ձիերը մեծ թիվ էին կազմում Արգենտինայում եւ Պարագվայում ։ XX դարի սկզբին հյուսիսամերիկյան տափաստաններում կար մոտ 2 մլն մուստանգ։
Մուստանգներն արվեստում
Մուստանգը և մուստանգավարը Մայն Ռիդի «Անգլուխ ձիավորը» (1865) վեպի հերոսներն են։ Գիրքը բազմիցս էկրանավորվել է։
Նյու Մեքսիկո նահանգում վայրիացած ձիու մասին գիրք է գրել Էռնեստ Սեթըն-Թոմփսընը, որը վերնագրել է «Վայրի մուստանգը» (անգ. «The pacing Mustang», 1930 թ.), որի հիման վրա նկարահանվել համանուն խորհրդային ֆիլմը (1975)։
Կիգեր-մուստանգ ցեղատեսակի ձիու մասին ԱՄՆ-ում նկարահանվել է «Spirit: Stallion of the Cimarron» լիամետրաժ անիմացիոն ֆիլմը (2002)։
1890-1900-ական թթ. մուստանգների պահպանության մասին է պատմում 2004 թ. ռեժիսոր Ջո Ջոնսթոնի նկարահանած «Իդալգո» ֆիլմը։
Ժամանակակից արվեստի պետական կենտրոն (Ռուսաստան)
Ժամանակակից արվեստի պետական կենտրոն (Ռուսաստան), (Государственный центр современного искусства), թանգարանա-ցուցահանդեսային և գիտահետազոտական կազմակերպություն, որի գործունեությունն ուղղված է ռուսական ժամանակակից արվեստի զարգացմանը համաշխարհային գեղարվեստական գործընթացների համատեքստում, ժամանակակից արվեստի ոլորտում ծրագրերի ձևավորում ու իրականացում ինչպես Ռուսաստանում, այնպես էլ` արտերկրում։
Պատմություն
Հիմնադրվել է 1992 թվականին Ռուսաստանի Դաշնության մշակույթի նախարարության կողմից։ Տնօրենը Միխայիկ Մինդլինն է։ Գեղարվեստական ղեկավարը Լեոնիդ Բաժանովն է։ Կենտրոնը գտնվում է Մոսկվայում (Զոոլոգիչեսկայա փողոց, 13) և մասնաճյուղեր ունի Վլադիկավկազում, Եկատերինբուրգում, Կալինինգրադում, Նիժնի Նովգորոդում, Սամարայում, Սանկտ-Պետերբուրգում և Տոմսկում։
Ժամանակակից արվեստի պետական կենտրոնի շրջանակներում ստեղծվում է համապետական նշանակության ժամանակակից արվեստի թանգարան։ Ռուսաստանի Դաշնության Մշակույթի նախարարության հետ համատեղ Ժամանակակից արվեստի պետական կենտրոնը հանդիսանում է ժամանակակից տեսողական արվեստի ոլորտի «Նորարարություն» մրցույթի և Երիտասարդ արվեստի մոսկովյան բիեննալեի կազմակերպիչը։
2016 թվականի մայիսին հայտնի է դարձել Ռուսաստանի մշակույթի նախարարության որոշման մասին, համաձայն որի` Ժամանակակից արվեստի պետական կենտրոնն ու Պետական թանգարանա-ցուցահանդեսային «ՌՕՍԻԶՕ» կենտրոնը միավորվեցին ։
Գործունեություն
Գործունեության այս հիմնական ուղղությանը համապատասխանում են մի շարք երկարատև ծրագրեր, որոնք մշակվում են կենտրոնի աշխատակիցների կողմից։ Յուրաքանչյուր ծրագրի շրջանակներում իրականացվում են առանձին նախագծեր, որոնք նախաձեռնվում են ինչպես կենտրոնի մասնագետների, այնպես էլ` այլ կուրատորների, հետազոտողների ու ժամանակակից արվեստի մասնագետների կողմից։
Հավաքածուներ
Ժամանակակից արվեստի պետական կենտրոնն իր ստեղծման օրվանից զբաղվում է ժամանակակից արվեստի հավաքածուների հավաքմամբ, որոնց մեջ են մտնում ինչպես ռուսական, այնպես էլ` արտասահմանյան վարպետների աշխատանքներ։ Այժմ հավաքածուում հաշվվում են 231 հեղինակների աշխատանքներ, որոնք կազմում են ավելի քան 1500 ցուցանմուշ։ Կախված ստեղծման տեխնիկայից` բոլոր աշխատանքները բաժանված են ֆոնդերի. գեղանկար, գրաֆիկա, օբյեկտներ և ինստալիացիներ, լուսանկարներ, գրքեր, մուլտիմեդիա։ Հավաքածուում ներկայացված են ռուսական ժամանակակից արվեստի կարևոր միտումներն ու փորձարկումները բացահայտող ստեղծագործություններ։ Մի շարք աշխատանքներ կապված են contemporary art տեսակի արմատներին։ Հավաքածուն թույլ է տալիս դիտարկել այնպիսի կարևոր երևույթներ ռուսական մշակույթի համար, ինչպիսիք են սոց-արտը, կոնցեպտուալիզմը։ Հավաքածուի հիմնական մասը վերջին տարիների աշխատանքներ են, որոնք ստեղծելու համար օգտագործվել են ժամանակակից տեխնոլոգիաներ։ Կենտրոնում կան ինչպես առանձին ստեղծագործողների, այնպես էլ` ստեղծագործական խմբերի աշխատանքներ։
Ժամանակակից արվեստի պետական կենտրոնի ֆոնդերը ձևավորվում են ինչպես Մշակույթի նախարարության կողմից կատարված գնումներով, այնպես էլ` կենտրոնի գործընկերների` պատկերասրահների, գեղարվեստական հաստատությունների, մասնավոր նկարիչների ու կոլեկցիոներների նվիրատվությամբ։ Հաճախ կենտրոնին փոխանցվում են աշխատանքներ այն ցուցադրություններից, որոնց կազմակերպմանը կենտրոնն աջակցել է։
Նոր ձեռքբերումները պարբերաբար ցուցադրվում են ամենամյա ցուցահանդեսներում և ներկայացվում են տեղեկատվական գրքույկներում։
Ծանոթագրություններ
Կատեգորիա:Ռուսաստանի թանգարաններ Կատեգորիա:Ժամանակակից արվեստի թանգարաններ Կատեգորիա:1992 հիմնադրված թանգարաններ Կատեգորիա:Մոսկվայի գեղարվեստական թանգարաններ
Դողու Փերինչեք
Դողու Փերինչեք (Doğu Perinçek, ), թուրք քաղաքական գործիչ, իրավաբան և ակադեմիկ, ով եղել է Թուրքիայի «Հայրենիք» (նախկին՝ «Աշխատավորական») կուսակցության նախագահ, հայտնի հայատյաց գործիչ ։ 2013 թվականի օգոստոսին նա դատապարտվել է բանտարկության, 2014 թվականին ազատ արձակվել։
Դողու (Doğu բառը թուրքերենից թարգմանաբար նշանակում է "Արևելք") Փերինչեքը ծնվել է 1942 թվականի Հունիսի 17-ին Թուրքիայում՝ Այնթապում։ Դողու Փերինչեքի հայրը գլխավոր դատախազի տեղակալ Սադըք Փերինչեքն է, իսկ մայրը՝ Լեբիբե Փերինչեքը։ Դողու Փերինչեքի ծնվելու ժամանակ, նրա հայրն Այնթափում աշխատում էր որպես պահեստային սպա։ Սադըք Փերինչեքը ևս իրավաբան է եղել։ 2007 թվականի մարտի 9-ին շվեյցարական դատարանը Քրեական օրենսգրքի 216-րդ հոդվածով նրան դատապարտում է Հայոց ցեղասպանությունը ժխտելու համար։ Դատարանը Փերինչեքին ենթարկում է ֆինանսական և քրեական պատասխանատվության։ Վո կանտոնի վերաքննիչ դատարանը և Դաշնային գերագույն դատարանը մերժում են մարտի 9-ի դատավճռի դեմ ներկայացված բողոքը։
Փերինչեքը 2008 թվականի մարտի 2-ին ձերբակալվել է «Էրգենեկոն» խմբավորման գործով, ապա կալանավորվել։ 2013 թվականի դեկտեմբերի 17-ին Մարդու իրավունքների եվրոպական դատարանի իրավասու պալատը դատավճռով շվեյցարական դատարանները խախտել են Փերինչեքի խոսքի ազատության իրավունքը, ով Հայոց ցեղասպանությունն անվանել էր «միջազգային սուտ»։ Շվեյցարիայի արդարադատության դաշնային գրասենյակը մարտի 11-ին հաղորդել էր, որ Շվեյցարիան պատրաստվում է դիմել Մարդու իրավունքների եվրոպական դատարան (ՄԻԵԴ)՝ Դողու Փերինչեքի գործը Գերագույն պալատի կողմից վերանայելու պահանջով։ ՄԻԵԴ-ը գործը Գերագույն պալատ էր ուղարկել մինչև մարտի 17-ը։ Օգոստոսի 25-ին Հայաստանը հայտ է ներկայացնում դատավարությանը մասնակցելու համար։ Ազատ է արձակվել 2014 թվականի մարտի 10-ին։ Դուրս գալուց հետո նրա առաջին գործը «պետության աջակցությամբ ցեղասպանության դեմ թեզերի» պատրաստումն է եղել ։
Ծանոթագրություններ
Կատեգորիա:Թուրքիայի քաղաքական գործիչներ Կատեգորիա:Հայատյացներ Կատեգորիա:20-րդ դարի թուրք քաղաքական գործիչներ Կատեգորիա:Թուրքիայի քաղաքական կուսակցությունների առաջնորդներ Կատեգորիա:Թուրք ազգայնականներ Կատեգորիա:Թուրք գրողներ Կատեգորիա:Անկարայի համալսարանի իրավագիտության ֆակուլտետի շրջանավարտներ Կատեգորիա:Անձինք Գազիանթեփից Կատեգորիա:Թուրք մարքսիստներ Կատեգորիա:Թուրք սոցիալիստներ Կատեգորիա:Թուրք իրավաբաններ
Օլևանո սուլ Տուշանո
Օլևանո սուլ Տուշանո (Olevano sul Tusciano), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 6387 մարդ, բնակչության խտությունը կազմում է 246 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 84062, հեռախոսային կոդ՝ 0828։ Բնակավայրի հովանավորն է սուրբ հրեշտակապետ Միխայիլը։ Քաղաքի տոնը նշվում է մայիսի 8-ին։
Ծանոթագրություններ
Կատեգորիա:Իտալիայի բնակավայրեր
Մարի Ռոժեի գաղտնիքը
Մարի Ռոժեի գաղտնիքը (The Mystery of Marie Rogêt), ամերիկացի հեղինակ Էդգար Պոյի պատմվածքն է, գրված 1842 թվականին։ Հանդիսանում է « Սպանություն Մորգ փողոցում » պատմվածքի շարունակությունը, սակայն ի տարբերություն վերջինիս, «Մարի Ռոժեի գաղտնիքը» հիմնված է իրական փաստերի վրա, չնայած գործողությունները Նյու Յորքից տեղափոխվել են Փարիզ։ «Սպանություն Մորգ փողոցում», « Գողացված նամակը » պատմվածքների հետ մեկտեղ ընդգրկված է ֆրանսիացի հետախույզ Դյուպեի մասին եռեգրության մեջ։ Պատմվածքը տպագրվել է «Snowden’s Ladies' Companion» ամսագրում երեք մասով. 1842 թվականի նոյեմբերին և դեկտեմբերին, և 1843 փետրվարին։ Պատմվածքի առաջին ամբողջական հրատարակումը կատարվել է 1845 թվականին։
Սյուժե
Երիտասարդ փրիզուհի Մարի Ռոժեն, ով աշխատում էր օծանելիքի խանութում, շատ երկրպագուներ ուներ։ Սակայն մի անգամ նա հանկարծակի անհետանում է։ Գործով սկսում է զբաղվել ոստիկանությունը, բայց մեկ շաբաթ անց Մարին վերադառնում է տուն։ Գաղտնի կերպով որոշվել էր չհիշել այդ իրադարձության մասին։ Շուտով Մարին հեռանում է օծանելիքի խանութից և ապրում մոր հետ։
Երեք տարի անց Մարին կրկին անհետանում է։ Չորրորդ օրը, Սենայի ափին գտնում են նրա դիակը։ Սպանությունը սենսացիա դարձավ, որը մասամբ խոչընդոտում էր ոստիկանությանը հետաքննություն անցկացնել։ Սպանության մասին տեղեկության դիմաց խոստացված գումարը 30000 ֆրանկ է, բայց ապարդյուն։ Հուսահատված ոստիկանապետը օգնության ակնկալիքով դիմում է Դյուպենին։
Դյուպեն ուշադիր, անաչառորեն դիտելով հանցանշանները, վերականգնում է իրադարձությունների ընթացքը (ինչը չհաջողվեց անել ոստիկանությանը) և ապացուցեց, որ մարդասպանը գործում էր միայնակ։ Այնուհետև Դյուպենը բացահայտում է փարիզյան տարբեր թերթերում ահարկու նամակների հեղինակին, ով փորձում էր մեղքը բարդել հանցավոր խմբերից մեկի վրա։ Վերջապես նրան հաջողվում է հաստատել, որ հանցագործը նավաստի էր (հանցագործի կողմից կատարած հանգույցների բնույթով և Մարիի երեք տարի առաջ խորհրդավոր անհետացմամբ)։
Իրական ֆոն
Ենթադվում է, որ պատմվածքը գրելուն Պոյին դրդել է Մերի Սեսիլիյա Ռոժերսի (Mary Cecilia Rogers) աղմկահարույց գործը։ Մերի Ռոջերսը որոշ ժամանակ (1838 թվականին) խորհրդավոր կերպով անհետացել էր, բայց մեկ շաբաթ անց հայտնաբերվել է, իսկ 1841 թվականին նորից է անհետացել, ընդ որում երեք օր անց նրա մարմինը գտել են Հուդզոնի ափին։ «Մարի Ռոժեի գաղտնիքը» սակայն, ամենայն հավանականությամբ, դարձել է առաջին իրական հանցագործությունը, որը դետեկտիվ պատմության է վերածվել ։
Արտաքին հղումներ
Կատեգորիա:Անգլերեն գրքեր Կատեգորիա:Անգլերեն գրականություն
Ադենոմա
Ադենոմա (άδήν – գեղձ + ...ωμα – ուռուցք), գեղձային ուռուցք։
Առաջացում
Առաջանում է
Ադենոման բարորակ ուռուցք է, սակայն կարող է վերափոխվել չարորակի։
Ծանոթագրություններ
Կատեգորիա:Ուռուցքաբանություն Կատեգորիա:Ուռուցքային հիվանդություններ
Վերնիցե (գմինա)
Վերնիցե (Warnice) գյուղական գմինա (գավառ) Լեհաստանում։ Զբաղեցնում է 85,86 կմ² տարածք։ Բնակչությունը հասնում է 3603 մարդու (2005 թվականի տվյալներով)։
Արտաքին հղումներ
Կատեգորիա:Լեհաստանի բնակավայրեր
Յակով Ագամ
Յակով Ագամ (יעקב אגם, ծննդյան անունը՝ Յակով Գիպշտեյն, ), ժամանակակից իսրայելցի նկարիչ, կինետիկ արվեստի ստեղծողներից մեկը։
Կենսագրություն
Յակով Ագամը ծնվել է 1928 թվականի մայիսի 11-ին Իսրայելում։ Ագամը ծնվել և մեծացել է ռաբբիի ընտանիքում, որտեղ դարձել է կրոնական անձնավորություն ։ 1946-1949 թվականներին Մորդեխայ Արդոնի ղեկավարությամբ սովորել է Բեցալել արվեստի դպրոցում։ Իր ուսումնառությունը շարունակել է Ցյուրիխի կիրառական արվեստի դպրոցում։ Այդ ժամանակահատվածում Ագամն ազդել է Մաքս Բիլի կողմից մշակված արվեստի գեղագիտական-մաթեմատիկական տեսության վրա։ 1951 թվականին նկարիչը գնում է Փարիզ և ապրում է մինչ այժմ ։ Փարիզում Յակով Ագամը զբաղվում է աբստրակտ արվեստի գործարանում (Atelier d'art abstrait): 1953 թվականին նա իր առաջին ցուցահանդեսը անցկացրեց Փարիզի Քրավեն պատկերասրահում : 1955 թվականինին Յակով Ագամը մասնակցեց Փարիզի պատկերասրահում կինետիկ արվեստի առաջին միջազգային ցուցահանդեսին։
1950-ական թվականներից ի վեր Յակով Ագամը հետաքրքրություն է ցուցաբերել տարբեր կինետիկ, մեխանիկական տարրերի և դրանք արվեստի ստեղծագործության մեջ օգտագործելու հնարավորությունների մասին։ Այսպիսով, իր ստեղծագործությունները կապված են հնչյունների և շոշափելի նկարների հետ, որոնք տարբերվում են շոշափումից, ինչպես նաև այն աշխատանքներից, որոնցում աշխատում են լույսը, ձայնային և ջրի տարրերը (օրինակ 1976 թվականին նկարիչը իր աշխատանքներում հաճախ օգտագործում է ակրիլային ներկեր, որոնք բացում են լույսի ազդեցության և գունային թափանցիկության փոխանցման մեծ հնարավորություններ)։
Նկարիչն անընդհատ որոնում է գեղարվեստական ​​արտահայտման նոր ձևեր։ Նա ստեղծագործում է օպտիկական արվեստի ոճով, թույլ տալով դիտորդին փոխել իր դիրքորոշումը, իր ստեղծագործությունների մեջ անընդհատ հայտնաբերելու նոր բան։
2009 թվականին, 81 տարեկան հասակում, Յակով Ագամը ստեղծեց Թաիլանդի համաշխարհային խաղերի հուշարձանը` «Խաղաղարար հաղորդակցումը աշխարհի հետ»։ Այն բաղկացած է 9-10 մ բարձրությամբ վեցանկյուն սյուներից։ Սյուների կողմերը նկարվել են տարբեր ձևերով և երանգներով։ Երանգների քանակը հասնում է 180-ի։ Յակով Ագամի ավելի նշանակալի ստեղծագործություններից մեկն է հինգերորդ պողոտայի և Նյու-Յորքի 59-րդ փողոցի անկյունում գտնվող «Հանուկկա Մենորան», որը հովանավորվում է Լուբավիշտի երիտասարդական կազմակերպության կողմից։ Այն օգտագործում է իրական լույսի լապտերներ, որոնք ամեն տարի լուսաբանում են Հանուկկային ժամանակ ։
Յակով Ագամի գործերն ամենաշատ վաճառվողն են Իսրայելում։ 2009 թվականի նոյեմբերին Նյու-Յորքի «Sotheby's» աճուրդում նրա «4 թեմաները հակասում էին» վաճառվել էր 326.500 դոլարով։ Յակով Ագամը ասել է՝ «Սա չի զարմացնում ինձ... իմ գները կբարձրանան` արվեստի աշխարհում արված իմ պատմության համաձայն»։ Մեկ տարի անց, 1980-ական թվականներին «Guggenheim»-ի թանգարանում ցուցադրվող «Աճը»՝ փայտի վահանակի վրա կինետիկ նկարը վաճառվել է 698,000 ռեկորդային գումարով ։
Աշխատանքային նյութեր
Ժամանակը համարվում է Յակով Ագամ-ի կողմից որպես իրական աշխատանքային նյութ։
Ծանոթագրություններ
Կատեգորիա:Ապրող անձինք Կատեգորիա:Քանդակագործներ այբբենական կարգով Կատեգորիա:Իսրայելցիներ Կատեգորիա:Հրեա քանդակագործներ Կատեգորիա:Հրեա նկարիչներ
Օլիվետո Չիտրա
Օլվետո Չիտրա (Oliveto Citra), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 4002 մարդ, բնակչության խտությունը կազմում է 192 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 84020, հեռախոսային կոդ՝ 0828։
Ծանոթագրություններ
Կատեգորիա:Իտալիայի բնակավայրեր
Աբերդին ՖԱ
«Աբերդին» (Aberdeen Football Club), շոտլանդական ֆուտբոլային ակումբ քաղաք՝ Աբերդինից։ Հիմնադրվել է 1903 թվականին, ակումբը ստեղծվել է տեղական երեք ակումբների միավորումից՝ «Աբերդին», «Վիկտորիա Յունայթեդ» և «Օրիոն»։ Ակումբի տնային մարզադաշտն է «Պիտոդրին», որը կառուցվել է 1899 թվականին, այն իր մեջ տեղավորում է շուրջ 22 000 մարդ։ Ակումբի ավանդական գույներն են կամիրը և սպիտակը։ «Դոնս» և «Պիտոդրի»՝ սրանք այն անուններն են, որոնցով անվանում են թիմը երկրպագուների մեծ մասը։ Դերբին «Դանդի Յունայթեդի» հետ մյասին ընդունված է անվանել «New Firm» ըստ «Old Firm» համանմանության՝ ակումբին մշտական դիմակայում են «Ռենջեր» և «Սելտիկա» թմերը։
Պատմություն
Իր պատմության մեջ առաջին անգամ 1903/1904 շրջանների ընթացքում «Աբերդինը» հանդես էր գալիս շոտլանդական լիգայի երկրորդ դիվիզիոնում։ Եվ այդ դիվիզիոնում իրեն լավ ցուցաբերելով ակումբը հնարավորություն է ունենում մասնակցելու շոտլանդական բարձրագույն լիգայում, և 1904 թվականից ակումբը ոչ մի անգամ չի լքել երկրի էլիտար լիգան։ Ակումբի գլխավոր հաջողություններից մեկը այն էր, որ նրանք հաղթեցին մադրիդյան «Ռեալին» ՈւԵՖԱ-ի 1983 թվականի մրցաշարում։ Հենց այդ ակումբից «Մանչեստեր Յունայթեդ» մարզչական աշխատանք տանելու եկավ պարոն Ալեքս Ֆերգյուսոնը, նա զբաղեցրեց գլխավոր մարզչի պատվավոր տեղը՝ 1978-ից 1986 թվականներին։
Հետաքննությունների դաշնային բյուրո
Հետաքննությունների դաշնային բյուրո, ՀԴԲ (Federal Bureau of Investigation, FBI), ԱՄՆ արդարադատության դեպարտամենտի գերատեսչություն, որը կոչված է հետաքննելու դաշնային օրենսդրության խախտումներն ու ապահովելու երկրի պետական անվտանգությունը։ Հիմնվել է 1908 թվականին։
Վալովայամ
Վալովայամ (Валоваям), գետ Կամչատկա թերակղզու հյուսիսարևելյան մասում։ Գետի երկարությունը 50 կմ է։ Հոսում է Կարագինսկի շրջանում, Կամչատկայի երկրամասում ։ Թափվում է Ուալա ծոց։
Հետաքննությունների դաշնային բյուրո
ՀԴԲ արխիվներում պահվում են միլիոնավոր ամերիկացիների դոսյեներ և մոտ 200 միլիոն մարդու մատնահետքեր։ Ունի 20000 մշտական և մեծ քանակությամբ արտահաստիքային (հիմնականում լրատու) աշխատակիցներ, մասնաճյուղեր ԱՄՆ-ի բոլոր նահանգներում և ներկայացուցչություններ մի շարք արտասահմանյան պետություններում։ Բյուրոյի ղեկավարին նշանակում է երկրի նախագահը և հաստատում սենատը։
Վալովայամ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Հետաքննությունների դաշնային բյուրո
Ծանոթագրություններ
Կատեգորիա:ԱՄՆ-ի պետական կառուցվածք
Վալովայամ
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պարագվայական երաժշտություն
Գուարանի հնդկացիները ունեցել են զարգացած երաժշտարվեստ (կրոնական, ռազմական, ծիսական պարեր, բազմազան ժանրերով միաձայն երգեր, պենտատոն հնչյունաշարով գործիքային երաժշտություն․ նվագել են զանազան տիպի սրինգներ, թմբուկներ են)։ Կրեոլական ժողովրդական երաժշտության մեջ առավելություն են ձեռք բերել եվրոպական երաժշտության ավանդույթները․ տարածված են՝ Պարագվայի ականպոլկա, «Սանտա ֆե», սիելո, սոլիտո, գոլոնդրիանա, վալս, ավանդական երգային ժանրերը՝ կանսիոն և գուարանիա մենակատար և նվագակցող հիմնական նվագարանները՝ կիթառը և տավիղը։ XVII դարի սկզբից ճիգվիտ-միսիոներները բացել են հատուկ դպրոցներ, ուր հնդկացիներին ուսուցանել են եկեղեցական երգեցողություն և նվագելու արվեստ։ Միայն XIX դարի 40—60-ական թվականներին կազմակերպվել են երաժշտական ներկայացումներ, համերգներ։ XIX դարի վերջին XX դարի սկզբին հիմնվել են առաջին երաժշտությունը, հիմնարկությունները, ընկերությունները, այդ թվում՝ «Պարագվայական ինստը» (հիմնվել է 1895) և «Պարագվայական գիմնազիա» (հիմնվել է 1913)։ 1934 թվականին դրանց հիման վրա ստեղծվել է «Պարագվայական Աթենքում» (երաժշտական դասարան, երաժշտադրամատիկական թատերախումբ, համերգներ, ներկայացումներ)։ Հայտնի կոմպոզիտորներից են՝ Կ․Մորենո Դոնսալես, Խ․ Մ․ Բյոտներ, Ռ․ Ւփմենես Ի․ Ա․ Ֆլորես, է․ Իփմենես, Կ․ Լարա երաժիշտ-կարողներից՝ դաշնակահարներ է․ Լ․ Բրինիցկի, Ֆ․ Մարին Նոգերաս, Լ․ Արանդա, Մ․ Մ․ Մելսեդո, Վ․ Ալֆարո, ջութակահարներ է․ Միշ, Կ․ էսկոբար, կիթառահարներ Ա․ Պ․ Բառիոս, Կ․ Մ․ Դոդոյ, Կ․ Տալավերա, Դ․ Ռ․ սուալդո, տավղահարներ Ֆ․ Պերես Կարդոսո, Դ․ Գարսիա, Լ․ Գոնսալես, երգչուհիներ՝ Մ․ Մենդոսա, Օկամպոս։ Ասունսիոնում գործում են երաժշտամանկավարժական ուսումնարան և մի քանի մասնավոր երաժշտական ուսումնական հաստատություններ։
Կատեգորիա:Պարագվայի երաժշտություն
Ազիդներ
Ազիդներ, ազոտաջրածնական թթվի՝ HN3 ածանցյալներ։ Թթվի ջրածինը կարող է փոխարինվել մետաղով՝ առաջացնելով աղեր՝ NaN3 և այլն, հալոգենով՝ CIN3 ևն, օրգանական ռադիկալով՝ RN3 կամ օրգանական թթվի մնացորդով՝ RCO–N3 (ազոիմիդներ)։ Ծանր մետաղների ազիդները, հատկապես կապարինը, անգամ խոնավ վիճակում օժտված են հարվածից ուժեղ պայթելու հատկությամբ և կիրառվում են որպես դետոնատորներ։ Օրգանական ազիդները նույնպես պայթուցիկ են։
Կատեգորիա:Ազիդներ
Վալչ (գմինա)
Արտաքին հղումներ
Կատեգորիա:Լեհաստանի բնակավայրեր
Դրուոնիո
Դրուոնիո  (Druogno), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 972 մարդ (2008 թվականի տվյալներով)։ Բնակչության խտությունը՝ 34 մարդ/կմ²։ Տարածքը՝ 29 կմ²։ Փոստային ինդեքս՝ 28030։ Հեռախոսային կոդը 0324։
Հաջորդական պատկերներ
Հաջորդական պատկերներ, զգայարանների վրա առարկաների ներգործությունից հետո գիտակցության ոլորտում ընկալման պատկերներից մնացած «հետքեր» (տեսողական, լսողական և այլն)։ Առարկային ուշադիր նայելուց հետո, հայացքը միատարր սպիտակ ֆոնին տեղափոխելիս, երևում է դրական հաջորդական պատկերը, որը ըստ լուսավորության և գույնի նման է ընկալման պատկերին։ Դրան հետևող պատկերը, որն ունի լրացուցիչ գունային առանձնահատկություններ, կոչվում է բացասական։
Դրուոնիո
Կոմունայի հովանավորն է Հռոմի պապ Սուրբ Սեղբեստրոսը։ Տոնը հիշատակվում է դեկտեմբերի 31-ին։
Հաջորդական պատկերներ
Ընկալման պատկերի առաջացումը պայմանավորված է անալիզատորում կատարվող ֆոտոքիմիական և էլեկտրաքիմիական բարդ պրոցեսներով։ Հաջորդական պատկերներ են առաջանում գրգռիչների տևական ազդեցության պատճառով ռեցեպտորների հոգնածությունից։ Ցանցաթաղանթի ցերեկային տեսողության ռեցեպտորներում (սրվակներում) կա երեք տեսակ պիգմենտացիա, որը զգայուն է գունային սպեկտրի տարբեր երկարության ալիքների նկատմամբ։ Երբ գույներից մեկն ազդում է տևականորեն, ապա այն ընկալող պիգմենտը քայքայվում է, և այդ գույնի նկատմամբ աչքի զգայունակությունը թուլանում է։ Չեզոք ֆոնին նայելիս առաջանում է լրացուցիչ գունային զգայություն։
Դրուոնիո
Ժողովրդագրություն
'''Բնակչության թվաքանակի փոփոխությունները.
Հաջորդական պատկերներ
Հաջորդական պատկերների օգտագործման վրա է հիմնված կինոն, որում մեկ վայրկյանում տրվում է 24 առանձին պատկեր, սակայն դրանց ինտերվալները լցվում են դրական Հաջորդական պատկերներով, և դիտողին թվում է, թե հայացքի առջևով անցնում են անընդհատ իրադարձություններ։
Դրուոնիո
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Ադըղեերեն
Ադըղեերեն, ադիղեերեն, ադիգեերեն ադըղների լեզուն, պատկանում է իբերո–կովկասյան լեզվաընտանիքի աբխազա–ադըղեական լեզվախմբին։ Հարուստ է բայական ձևերով․ բայական համակարգին հատուկ է բազմադեմ խոնարհումը։ Կրավորական կառուցվածքը շատ աղքատ է։ Ունի չորս հոլով՝ ուղիղ, թեք, վերածական, գործիական։ Հարուստ է բաղաձայններով, որոնք բարբառներում հասնում են մինչև 66-ի։ 1938 թվականին կազմվել է այբուբեն կիրիլիցայի հիման վրա, որը փոխարինել է 1927 թվականին մտցված լատինական այբուբենը։ Դրանից ավելի առաջ փորձեր են կատարվել կազմել այբուբեն արաբական գրի հիման վրա ։
Պատմություն
Խոսողների թիվը՝ 96,5 հազար։ Լատինական գրի հիման վրա 1927–ին ստեղծվել է ադըղեերենի այբուբենը, որը 1938–ին փոխարինվել է ռուսական գրով։
Բարբառներ
Ունի չորս գլխավոր բարբառ՝
Ազգակից է կաբարդա-չերքեզերենին։
Ծանոթագրություններ
Կատեգորիա:Ռուսաստանի լեզուներ Կատեգորիա:Թուրքիայի լեզուներ Կատեգորիա:Կցական լեզուներ Կատեգորիա:Կովկասյան մեռնող լեզուներ
Կազալե Կորտե Չերո
Կազալե Կորտե Չերո (Casale Corte Cerro), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 3505 մարդ (2008 թվականի տվյալներով)։ Բնակչության խտությունը՝ 292 մարդ/կմ²։ Տարածքը՝ 12 կմ²։ Փոստային ինդեքս՝ 28881։ Հեռախոսային կոդ՝ 0323։
Բնակավայրի հովանավորն է սուրբ Լուչիա Սիրակուզսկայան։
Ծանոթագրություններ
Կատեգորիա:Իտալիայի բնակավայրեր
Օլիաստրո Չիլենտո
Օլիաստրո Չիլենտո (Ogliastro Cilento), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 2199 մարդ, բնակչության խտությունը կազմում է 169 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84061, հեռախոսային կոդ՝ 0974։
Չլիպո (գմինա)
Չլիպո  (Człopa) գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 348,37 կմ² տարածք։ Բնակչությունը հասնում է 5127 մարդու (2005 թվականի տվյալներով)։
Արտաքին հղումներ
Կատեգորիա:Լեհաստանի բնակավայրեր
Օլիաստրո Չիլենտո
Ծանոթագրություններ
Կատեգորիա:Իտալիայի բնակավայրեր
Ինչպես վարժեցնել վիշապին 3․ Թաքնված աշխարհը
«Ինչպես վարժեցնել վիշապին 3․ Թաքնված աշխարհը» («How to Train Your Dragon: The Hidden World»), ռեժիսոր Դին Դեբլուայի լիամետրաժ անիմացիոն ֆիլմը, ստեղծվել է բրիտանացի մանկական գրող Քրեսիդա Քոուելի համանուն գրքաշարի հիման վրա։ Մուլտֆիլմն արտադրվել է «DreamWorks Animation» ընկերության կողմից։ Պրեմիերան Ռուսաստանում նախատեսվում է 2019 թվականի փետրվարի 21-ին ։
Արտադրություն
2010 թվականի դեկտեմբերին «DreamWorks»-ի գործադիր տնօրեն Ջեֆրի Կատցենբերգը հաստատեց, որ կլինի երրորդ ֆիլմը. «Ինչպես վարժեցնել վիշապին» ֆիլմն առնվազն եռերգություն է, գուցե ավելին, բայց մենք գիտենք, որ այս պատմությունն ունի առնվազն երեք գլուխ» ։ Երկրորդ և երրորդ ֆիլմերի սցենարիստ և ռեժիսոր Դին Դեբլուան ասել է, որ «Ինչպես վարժեցնել վիշապին 2» ֆիլմը ստեղծվել է որպես եռերգության երկրորդ գործողություն. «Կան որոշ հերոսներ և իրավիճակներ, որոնք ի հայտ են գալիս երկրորդ մասում և ավելի մեծ նշանակություն կունենան երրորդում» ։ Հարցազրույցներից մեկում Դեբլուան ասել է, որ երրորդ մասը կթողարկվի 2016 թվականին ։ Չնայած եռերգությունն ընթացել է այլ ճանապարհով՝ պատմելով Իքինգի և վիկինգների պատմությունը, բայց Քրեսիդա Քոուելն ասել է, որ եռերգությունն ու գրքաշարը կունենան նման ավարտ «այն բացատրությանը, թե ինչու վիշապներ այլևս չկան» ։
Մուլտֆիլմի թողարկման ամսաթիվը մի քանի անգամ փոփոխվել է։ 2012 թվականի սեպտեմբերին «20th Century Fox» և «DreamWorks Animation» ընկերությունները որպես մուլտֆիլմի թողարկման ամսաթիվ հայտարարեցին 2016 թվականի հունիսի 18-ը, որը հետագայում փոխվեց 2016 թվականի հունիսի 17-ի ։ 2014 թվականի սեպտեմբերին ֆիլմի թողարկման ամսաթիվը կրկին փոփոխվեց՝ դառնալով 2017 թվականի հունիսի 9  ։ 2015 թվականի հունվարին նորից հետաձգվեց՝ մինչև 2018 թվականի հունիսի 29-ը  ։ 2016 թվականի հունիսի 18-ին ֆիլմի թողարկումը տեղափոխվեց 2018 թվականի մայիսի 18-ին՝ հաշվի առնելով «Warner Bros. Animation» ընկերության «The Lego Movie 2: The Second Part» ֆիլմի թողարկման ամսաթիվը ։ 2016 թվականի դեկտեմբերի 5-ին ամսաթիվը հետաձգվեց մինչև 2019 թվականի մարտի 1-ը ։ Այն նաև կլինի «DreamWorks»-ի առաջին ֆիլմը, որը կտարածի «Universal Studios» ընկերությունը ։
Սյուժե
Իքինգը, վերականգնելով նախորդ ֆիլմում ավերված իր կղզին, վերջապես հասավ իր երազանքին` վիշապների ու մարդկանց համար իդեալական աշխարհի։ Սակայն ևս մեկ Գիշերային ֆուրիայի հայտնվելով պայմանավորված նոր սպառնալիքը ստիպում է նրան և Բեզզուբիկին գիտակցել, թե ինչն է ավելի կարևոր կյանքում՝ երազանքը, թե՞ իրականությունը ։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:2019 մուլտֆիլմեր Կատեգորիա:Universal Pictures ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Բրիտանական վեպերի էկրանավորումներ Կատեգորիա:Ամերիկյան ֆենտեզի կինոկատակերգություններ
Ռուսլան և Լյուդմիլա
Ռուսլան և Լյուդմիլա (Руслан и Людмила), Ալեքսանդր Սերգեևիչ Պուշկինի առաջին ավարտուն պոեմը։
Ստեղծման պատմություն
Պոեմը գրվել է 1818-1820 թվականներին, Լիցեյից դուրս գալուց հետո։ Պուշկինը երբեմն նշում էր, որ բանաստեղծությունը սկսել է գրել դեռևս Լիցեյում, սակայն ըստ երևույթին, այդ ժամանակ մտահղացում է ունեցել։ Լիցեյն ավարտելուց հետո նա Պետերբուրգում ապրում էր «ցրված կյանքով»։ Պուշկինը պոեմի վրա հիմնականում աշխատում էր հիվանդությունների ժամանակ։
Պուշկինը իր առջև խնդիր էր դրել ստեղծել հարուստ հեքիաթային պոեմ՝ հիմնվելով Լուդովիկո Արիոստոյի «Խելահեղ Ռոլանդ» ստեղծագործության վրա (քննադատները այդ ժանրը անվանում էին «ռոմանտիկ», որը չպետք է շփոթել ժամանակակից ռոմանտիզմի հետ)։ Նա ոգեշնչվել է նաև Վոլտերի («Օռլեանի կույս», «Ինչ դուր է գալիս կանանց») ստեղծագործություններով և ռուսական հեքիաթներով։ Աշխատանքի սկսելուն սկիզբ հանդիսացավ Կարամզինի «Ռուսական պետության պատմություն» հատորը, որտեղից վերցված են շատ մանրամասներ և Ռուսլանի երեք մրցակիցների անունները։
Պոեմը գրվել է չորսոտնյա յամբի տեսքով, որը «Ռուսլանից» սկսած դարձել է ռոմանտիկ պոեմի գլխավոր ձևը։
Պոեմը պարունակում է պարոդիայի տարրեր Վասիլի Ժուկովսկու «12 քնած կույսեր» բալլադի նկատմամբ։ Պուշկինը հեգնանքով նվազեցնում է Ժուկովսկու բոլոր բարձր կերպարները, սյուժեին հաղորդում է երևակայական ծաղրանկարներով էրոտիկ տարրեր, օգտագործելով խոսակցական բառապաշար՝ «բկխեղդ անել», «փռշտալ»։
Պուշկինի «պարոդիան» Ժուկովսկու հանդեպ ի սկզբանե չունի բացասական երանգ և ավելի շուտ կրում է ընկերական բնույթ։ Հայտնի է, որ Ժուկովսկին «սրտանց ուրախանում» էր Պուշկինի կատակների վրա, իսկ պոեմի հրատարակվելուց հետո Պուշկինին նվիրեց իր դիմանկարը հետևյալ գրությամբ՝ «Հաղթող աշակերտին պարտվող ուսուցչից»։
Սյուժե
Լյուդմիլան զարթնում է պալատում։ Նրան ծառայում են երկու աղախիններ։ Նրան են մատուցվում համեղ կերակուրներ, որոնք սկսում է ուտել։ Նրան է այցելում տգեղ գաճաճը, որն ուներ երկար մորուս, որը կրում են սևամորթ ծառաները։ Լյուդմիլան բռնում է նրա գլխարկից։ Գաճաճը վախից ճչում է, և սևամորթները տանում են նրան։ Գլխարկը մնում է։
Այդ ընթացքում Դնեպրի մոտ բախվում են Ռոգդայը և Ռուսլանը։ Ռուսլանը գետի ջրերն է նետում ախոյանին։ Չերնոմորի մոտ է գալիս թևավոր վիշապը։ Դա Նաինան է, որը հայտնում է մոտեցող Ռուսլանի մասին։ Գաճաճն ասում է, որ դյուցազնից չի վախենում, քանի դեռ ամբողջական է նրա մորուսը։ Հայտնաբերում է, որ Լյուդմիլան չկա։ Լյուդմիլան օգտվել է նրա անտեսանելի գլխարկից։
Ռուսլանը հանդիպում է մեծ բլրի, որը պարզվում է հսկայական գլուխ է, որն ունի սաղավարտ։ Զարթնած գլուխը փչում է նրա վրա և Ռուսլանի ձին գլորվում է։ Ռուսլանը խոցում է նիզակով ծիծաղող գլխի լեզուն։ Հետո շրջում է գլուխը և գտնում այդտեղ թուր։ Գլուխը պատմում է իր պատմությունը։ Եղել է հսկա դյուցազն, բայց ուներ գաճաճ եղբայր։ Դա Չերնոմորն է։ Չերնոմորը խաբեությամբ կտրել է իր գլուխը և կարգել պահակ իրենց երկուսի համար վտանգավոր թրի։
Չերնոմորը վիրավոր Ռուսլանի կերպարանքով կարողանում է բռնել Լյուդմիլային։ Այդ պահին լսվում է փողի ձայն։ Չերնոմորը անտեսանելի գլխարկ դրած նետվում է Ռուսլանին ընդառաջ։ Ռուսլանը կարողանում է բռնել Չերնոմորի մորուսից, և նրանք օդ են բարձրանում։ Կտրում է մորուսը և զրկում է Չերնոմորին իր ուժից։ Լյուդմիլային գտնում է քնած։ Չի կարողանում արթնացնել։ Իմաստուն ծերունու ձայնը հուշում է նրան, որ պետք է տանել աղջկան Կիև, որտեղ նա կզարթնի։ Վերադարձի ճանապարհին հանդիպում է Ռատմիրին, որն ամուսնացել է սովորական աղջկա հետ և դարձել ձկնորս։